Modris Plāte

Modris Plāte (dzimis  Ventspilī, miris ) bija latviešu luterāņu mācītājs. Darbojies arī politikā.

 Dzīvesgājums 
Dzimis Ventspilī 1951. gadā Popes—Rindas—Selgas luterāņu draudzes mācītāja Nikolaja Plātes (1915—1983) un viņa sievas Modras, dzimušas Augstkalnes, ģimenē.timenote.info

1975. gadā M. Plāte absolvēja fizikas studijas Latvijas Valsts universitātes Fizikas un matemātikas fakultātē, strādāja Salaspils atomreaktorā par zinātnisko līdzstrādnieku (1972—1978). Tad līdz 1982. gadam studēja teoloģiju Latvijas Evaņģēliski luteriskās baznīcas (LELB) Teoloģijas seminārā, līdztekus bija LELB Konsistorijas sekretārs, kancelejas vadītājs (1978—1982). Ordinēts 1979. gadā, bija palīgmācītājs Rīgas Sv. Jāņa luteriskajā draudzē (1980—1981). 1982. gadā viņš pievienojās sešu luterāņu mācītāju (Aivara Beimaņa, Erberta Bikšes, Andreja Kavača, Modra Plātes, Ata Vaickovska un Jēkaba Dzeguzes) grupai, kas nostājās opozīcijā tālaika LELB vadībai.Opozīcijas kustība LELB 1982.-1984. gadā un tās izstrādātais Satversmes projekts  Linards Rozentāls svetdienasrits.lv, 2014 gada 29. novembrī

Vēlāk bija Kuldīgas Sv. Annas luteriskās draudzes un Ēdoles luteriskās draudzes mācītājs (1982—1991), Kuldīgas iecirkņa prāvests (1985—1991). 1987. gadā bija viens no kustības "Atdzimšana un atjaunošanās" dibinātājiem, bet 1988. gadā bija viens no Latvijas Tautas frontes dibinātājiem. 1988. gada 19. aprīlī Modris Plāte teica bēru runu pie Latvijas brīvības cīnītāja Gunāra Astras kapa. Latvijas Universitātes Teoloģijas fakultātes docētājs (1991—1992). ASV prezidenta Reigana oficiālās vizītes laikā 1988. gada 29. maijā—3. jūnijā Maskavā pārstāvēja Latvijas Evaņģēliski luterisko baznīcu PSRS disidentiem rīkotajās pusdienās ASV vēstniecībā.Jānis Peters: Kā mēs aizbēgām uz partijas 19. konferenci 05.04.2018 timenote.info

1991. gadā Modris Plāte kļuva par Jēkabpils Sv. Miķeļa evaņģēliski luteriskās draudzes un Krustpils evaņģēliski luteriskās draudzes (līdz 2007) mācītāju, Sēlpils iecirkņa prāvests (1993—2004).

M. Plāte bija Jēkabpils pilsētas domes deputāts no 1994. līdz 1997. gadam. 1995. gadā viņu ievēlēja Saeimā, un 7. novembrī M. Plāte kļuva par 6. Saeimas deputātu, pārstāvot sarakstu "Tautas kustība Latvijai", bet jau 27. novembrī nolika mandātu.saeima.lv 2005. gada pašvaldību vēlēšanās M. Plāte kandidēja uz vietu Jēkabpils domē no "Jaunā laika" saraksta, bet netika ievēlēts.

Mācītājs emeritus kopš 2019. gada.Latvijas Evaņģēliski luteriskā baznīca

 Darbi 
 "Iesākumā Dievs, 3. Modra Plātes sprediķi". Sakārtojis Juris Rubenis (2003)

 Apbalvojumi un pagodinājumi 
 Triju Zvaigžņu ordenis, III šķira (1998)
 Jēkabpils Goda pilsonis (2016)

 Atsauces 

Kategorija:1951. gadā dzimušie
Kategorija:2025. gadā mirušie
Kategorija:Ventspilī dzimušie
Kategorija:Latvijas luterāņu mācītāji
Kategorija:Atmodas aktīvisti
Kategorija:6. Saeimas deputāti